钦定古今图书集成/明伦汇编/氏族典/第060卷 > 徐福童
## 钦定古今图书集成/明伦汇编/氏族典/第060卷 > 徐福童

按《沙县志》：“福童，徐复礼奴也。十岁入徐氏，职厮牧扫
除役渐长，使治池园，池园治既长，使治钱谷，钱谷不
渔。会复礼故子麟孤，遂委以家政焉，日夜经纪无怠
也。无几，麟复故，二子大鹏、大鹗俱幼童，勤慎视前倍
之。大鹏、大鹗长饫酒，或冬月夜饮，必亲执壶立侍不
倦，时已七十馀矣。后鹏鹗竟以酒伤成疾，蚤卒，徐氏”
遂绝，犹经纪其家务，十馀年卒。童目不识一丁，所闻
所见，一过不忘。无事日自闭一室，静坐终身不娶，亦
未尝近妇人。茹素绝不饮酒，人目之为“谪仙”云。